તમને જણાવી દઇએ કે ભારતીય બોલર મોહમ્મદ શમીએ ગયા ગુરુવારે ફેસબુક પર એક ફોટો પોસ્ટ કર્યો હતો જેમાં તે અને તેની પત્ની હસીન જહાં છે. કેટલાક લોકોને હસીન જહાંન કપડા બિનઇસ્લામિક લાગ્યા. લોકો ઇસ્લામ અને અલ્લાહનો હવાલો આપીને શમીને આ બધાથી બચવાની સલાહ આપવા લાગ્યા. કેટલાક લોકોએ તો હસીનને હિજાબ પહેરવાની પણ સલાહ આપી. કટ્ટરપંથીઓ દ્વારા આ રીતે નિશાન બનાવાયા બાદ ક્રિકેટર મોહમ્મદ કૈફ અને બરખા દત્ત જેવા ઘણા જાણીતા લોકોએ શમીનું સમર્થન કર્યુ અને તેની પત્નીના કપડા પર ટીપ્પણી કરનારાની ટીકા કરી. શમીએ પણ પત્નીને હિજાબ પહેરવાની સલાહ આપનારાને બરાબર ખખડાવ્યા. હવે શમીના અબ્બા પણ પુત્ર અને પુત્રવધુની તરફેણ કરતા તેમને ઇસ્લામ ન શીખવાડવાની અપીલ કરી છે.